पाएं अपने शहर की ताज़ा ख़बरें और फ्री ई-पेपरडाउनलोड करें
मुरलीगंज के बेलो पंचायत में सोमवार की रात अपराधियों ने एक व्यक्ति को गोली मार दी। लोगों की मदद से परिजन घायल को आनन-फानन में सदर अस्पताल ले गए। जहां प्राथमिक उपचार के बाद बेहतर इलाज के लिए डॉक्टरों ने मेडिकल कॉलेज रेफर कर दिया गया। घटना रात करीब नौ बजे की है। अपराधी गांव में घुस रहे थे तो उसी समय वार्ड संख्या-नौ गाछी टोला में अज्ञात लोगों को देखकर लालू मंडल ने उन्हें टोका। अपराधियों ने गोली चला दी। दो गोली लालू मंडल के पैर में लगी। गोली लगने से गंभीर घायल लालू मंडल वहीं गिर पड़ा। गोली की आवाज सुनकर आसपास के लोग दौड़े तो अपराधी मौके से फरार हो गया।
बेलो पंचायत में बढ़ी अपराधियों की हलचल
मुखिया संघ व भाजपा जिलाध्यक्ष स्वदेश कुमार ने बताया कि बेलो पंचायत अपराधियों का गढ़ बनते जा रहा है। दिनदहाड़े लूट की वारदात होती है। पुलिस का भय यहां के अपराधियों में नहीं है। उन्होंने एसपी और जिला प्रशासन से मांग किया है कि बेलो पंचायत में पुलिस चौकी की स्थापना कर पुलिस बल की तैनाती की जाए। लेकिन दुख की बात है कि अब तक पुलिस कप्तान के द्वारा इस ओर कोई भी पहल नहीं की गई है। वहीं थानाध्यक्ष अखिलेश कुमार ने बताया कि घायल की स्थिति काफी गंभीर थी। इसलिए अब तक फर्द बयान नहीं लिया जा सका है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn